Jyllandsposten, 1839-09-17
J Anledning af den meget interessante Levnetsbeskrivelse af Uwe Jens Lornsen, som Kjøbenhavnsposten i flere Nummere fortsat har leveret, finde vi os opfordrede til at fremhæve de Forandringer for Hertugdommerne, som Lornsen foreslog i sin lille Brochure, Ueber das Verfassungswerk in Schleswig=Holstein, fordi Statens Finants bestyrelse var en Hemmelighed for Statsborgerne og savnede den almindelige Tillid, og fordi samtlige høiere administrative Indretninger trængte til en total Omdannelse, og som Forfatteren fremsatte under følgende Forslag: 1) Sammenkaldelse af en fælleds, af to Kamre bestaaende, Stænderforsamling. 2) Samtlige Landcollegiers Forlæggelse fra Khvn, til Hertugdommerne. 3) Administrationens Adskillelse fra Justitsen. 4) Oprettelsen af en øverste Domstol, for begge Hertugdommer, med Forpligtelse til at give Præmisser til sine Domme. 5) Jndsættelse af tvende Regjeringscollegier, et for hvert af de to Hertugdommer; og 6) Jndsættelse af et øverste Statsraad for begge Hertugdom mer, hvilket samtlige Regjeringscollegier skulde underordnes. Lornsen, som i faa Dage afsatte over 10,000 Expl. af denne Piece, bestræbte sig nu for at realisere sin Plan ved fælleds Bønskrifter i Kiel, Slesvig og Flensborg, reiste nu over Tønder til Sylt, hvor han ankom den 13de Novbr. 1830; men alt den 23de samme Maaned blev han afhentet derfra ved Justitsraad Drosse, den daværende Amtssecretair Bøie og en Politieofficiant fra Tønder, forat føres til Rendsborg, hvor han skulde sættes i Forvaring, og drages til Ansvar for de Skridt, han havde foretaget sig i Kiel. "Dette – bemærker Khvnsposten - satte naturligviis ikke godt Blod hos Jnsulanerne, og der havde maaskee kun behøvedes et Vink af Lornsen for at forhindre hans Bortførelse, ja efter Nogles Mening til overhovedet at foranledige det frihedselskende frisiske Folk paa Slesvigs Vestkyst til Skridt, det siden havde maattet angre; thi Misvært havde netop dengang i nogle nordfrisiske Egne, nemlig i Wiedinghorde og paa Pelworm, næsten foranlediget Hungersnød og dermed, paa Grund af de uoverkommelige Byrder (men ikke, som man maaskee i Regjeringen frygtede, ved Lornsens Skrift eller Taler) den sletteste Stemning i Folket. Men Lornsen var ikke den Mand, der vilde foranledige Folkeuroligheder, eller vel endog Opstand. Han vilde ingen Revolution i dette Ordonde Betydning, han vilde snarere forebygge den ved hensigtsmæssige Reformer, som han foreslog. Det var ham, der endnu i de sidste Øieblikke af hans Nærværelse paa Øen søgte at berolige Gemytterne i Henseende til hans Arrestation, istedet for at ægge dem. - Den 15de Januar 1831 indgik Jndvaanerne paa Sylt med Bønskrift til Regjeringen med 171 Underskrifter, om Afhielpning af mange tildeels forældede Misbrug, Byrder, om en stænderisk Forfatning, Lornsens Frigivelse m. m. - og den 28de Mai f. A. udkom den almindelige Lov, som paabød Jndførelsen af raadgivende Provindsialstænder. Mærkeligt derfor, at en Lornsens Minde paa selve Jnstitutionsdagen ei stedse ihukommes med en Toast, Professor David vil fra 1ste Octbr. d. A. lade sit Blad Fædrelandet udgaae to Gange ugentligen, for at faae Plads til at levere Artikler og udenlandske Forhold, som kunne have særlig Jnteresse for os, og desuden i hvert Nummer, eller saa ofte dertil maatte være Anledning, en Oversigt over de nyeste Tildragelser i Jndlandet, og en Vurdering af de derover udtalte Meninger." Uagtet denne Udvidelse af Bladet bliver den forrige Priis dog kun forhøiet med 1 Mk. qvartaliter. J Subskriptionsindbydelsen, til denne nye Aargang yttrer Prof. David: "Om mine Grundsætninger og min Redactionsmaade troer jeg Jntet at behøve at tilføie. Publikum maa nu vide, hvad jeg kan og vil holde, og det vilde derfor være overflødigt at love Noget. – Vi deele fuldkommen det af Kjøbenhavns Morgenblad udtalte Ønske, at den af den roeskildske Stænderforsamling petitionerede Postrettighed snart maa kommetil at understøtte den paatænkte Udvidelse af Fædrelandet, saa at dette Blad, der hidtil har været et af Pressens meest agtede Organer, uhindret maa komme til at vise sin velgjørende Indflydelse over hele Landet.